Die nostalgie van koerantpapier | Netwerk24
Die nostalgie van koerantpapier
Deur Dalene de Vente, Rietfontein 08 Desember 2020 05:00
Ons het altyd Beeld by ons huis laat aflewer toe ek jonger was. 'n Seun in ons buurt het die koerante met sy fiets afgelewer en voor dagbreek het Beeld al in ons oprit verskyn.
Die lekkerte om voor skool tog nog gou deur die koerant te blaai terwyl jy jou pap eet . . . Dít was oomblikke waarin talle van my skrywersdrome ontkiem het.
Tans kuier my ouma vir 'n paar weke uit Bellville hier by ons in Pretoria. Een van die familielede het as geskenk vir haar vir tyd en wyl ingeteken op Beeld. Soos van ouds lê die koerant in die oprit, nog voordat ons wakker is.
Ons geniet weer die nostalgie wat in die krakerige papier opgesluit lê.
"Het Ouma die berig van Kaavan die olifant gesien?" Of: "Lees bietjie die berig van die meisie wat haar aanvallers in Marquard kon uitstof!"